 Ụlọmkpọrọ NaịjirịaPaul Egbunuche nwa na Celestine Egbunuche NnaChisom nwa Celestine Egbunuche gwara BBC Igbo na nna ya kubiri ume nabalị 18 nke ọnwa Ọktoba 2019, nụlọ ya na Pọtakọt.Chisom kwuru na tupu nna ya anwụọ, na ọ narala ya nri rie ọfụma ọ naghị eribu nri ọfụma ka o si ụlọọgwụ lọta, mana o rughi otu awa o richara nri ahụ, ọ nwụọ.A tọghapụla nwoke dị afọ 100 a mara ikpe ọnwụA tụọla Charles Okah nga mkpụrụ ọkaỤlọikpe atụọla Jolly Nyame nga maka mmerụakaChisom kwuru na ọ na-eche na ọ bụ obi mgbawa mere nna ya ji nwụọ mgbe ọ nwụrụ, nihi na ọ jụgidere ese nwa ya nwoke bụ Paul a tụrụ ya na ya nga, ruo mgbe ọ nwụrụ.O kwuru na o legidere anya ịhụ Paul bụ onye a hapụrụ nụlọmkpọrọ ka  a tọghapụrụ ya, mana ọ hụghị ya ruo noge ọnwụ ya.Chisom kọwara etu nna ya si na-ajụkwa ese nwunye ya, na-amaghị na ọ nwụrụ kemgbe afọ 2015 maka ọnọdụ ya, o kweghị agwa ya na ọ nwụọla.Celestine jụkwara ese nwa ya nwoke nke abụọ, na-amaghị na Chisom na onwe ya ahụbeghi ya anya kemgbe afọ 2015.Chisom kwuru na ya magahị ma nwanne ya nwoke ahụ ọ dị ndụ ma ọ nwụrụ anwụ.O kwuru na nna ya gbakechaghịkwa nọrịa a nọ na-agwọ ya ka o si nụlọmkpọrọ pụta, tinyekwuo afọ ole ọ dị 100, nke mere ka ọ ratụ obere ahụ ịnabata ọgwụgwọ ọfụma.Mgbe Celestine pụtara nụlọmkpọrọ nọnwa Juun 2019Etu obi dị ChisomChisom kwara arịrị maka etu nwụchi nna ya si tụgharịa ihe niile gbasara ndụ ha.O kwuru na anwụchiri Celestine nafọ 2000, mgbe Chisom ka dị naanị afọ 15, nke mere ka ọ ghara ịgụchapụ akwụkwọ, wee kwụsị na nke Bekee kpọrọ JSS2.O kwukwara na ndị obodo ha nAmachara dị nOwerre-Akọkwa dị nImo steeti, gara kutuo ụlọ nna ya, nke bụ na ugbua, amabeghi ebe a ga-eli ozu Celestine.Ihe ị kwesịrị ịma maka CelestineLee ihe ị kwesịrị ịma maka Celestine dịka nwa ya nwaanyị si kwuoA mụrụ ya nụbọchị anọ nke ọnwa Ọgọst 1918Ọ bụbụ onye ojiegoachụego nugwu awụsa tupu nsogbu afọ 1966 achụlata ya Ọwụwa-anyanwụ.Ka ọ lọtara Ọwụwa-anyanwụ, o bi nỌnịcha ebe ọ malitere ịkwaịdụ akwa.O mechara laa nime obodo ya ebe ọ nọkwa na-adụakwa akwa.Ọ chọburu ichi fada ndị ụka Katọlik, nke mere o ji ghara ịlụ nwaanyị noge, mana o nweghizi isi nihi na ọ hụghị onye ga-akwado ya.Ọ mụrụ ụmụ anọ; Ada ya nwụrụ nafọ 2005 ka ọ nọ na mkpọrọ, Paul nọ na mkpọrọ, nke nwoke nke ọzọ na-efu efu ebe naanị Chisom nọzị.Ọ nọrọ afọ 18 na ụma na mkpọrọ site nafọ 2000 ruo Juun 2019 mgbe a tọhapụrụ ya.Ya na Paul nwa ya na-ekwu na aka ha dị ọcha nebubo ịtọrọ nakwa igbu mmadụ ka a na-azọ ala.Chisom na onwe ya na-arịọ gọọmentị ka ha gbaa mbọ hụ na a tọhapụrụ Paul nwanne ya makana ọ bụ naanị ya ka ọ fọzịrị ya.Ọ na-ekwukwa na ọ ga-amasị ya ka e lie nna ya nobodo ha nAkọkwa ebe ọ na-akọwa na ọ dịzị ka ebe ama ha shiri.Akụkọ ga-amasị gị:Ọkụ agbagbuola mmadụ atọ na NnewiỌrụ ga-amalite nọdọụgbọelụ Akanụ Ibịam nabalị iri na-abịa - Onyeisi na FAAN 